Diari Oficial de la Generalitat Valenciana


Sumari del DOGV 4785, del 29-06-2004 (2004/6468)

RESOLUCIÓ de 15 de juny 2004, del secretari autonòmic de Turisme, per la qual es fixen els indicadors mínims previstos en l'article 7 del Decret 71/2000, de 22 de maig, del Govern Valencià.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2004/06/15/(1)/dof/vci/html**

### Dades del document

Número de DOGV
:   4785

Data del DOGV
:   29-06-2004

Secció del DOGV
:   I. DISPOSICIONS GENERALS

Número del document
:   2004/6468


Data del document
:   15-06-2004

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * política de turisme
    * cooperació administrativa
    * administració local
    * indicador econòmic

RESOLUCIÓ de 15 de juny 2004, del secretari autonòmic de Turisme, per la qual es fixen els indicadors mínims previstos en l'article 7 del Decret 71/2000, de 22 de maig, del Govern Valencià. [2004/F6468]
  
El conveni per a la compensació financera de l'esforç addicional que realitzen els «Municipis turístics de la Comunitat Valenciana», és un dels tres tipus de conveni que es poden subscriure entre aquests i l'Agència Valenciana del Turisme a l'empara del que es disposa en la Llei 3/1998, de 21 de maig, de Turisme de la Comunitat Valenciana, i el Decret 71/2000, de 22 de maig, del Govern Valencià, de desenrotllament de la dita llei en aquest àmbit.
  
El procediment reglamentàriament establit preveu que, per resolució del president executiu de l'Agència Valenciana del Turisme, es fixaran anualment els indicadors mínims a partir dels quals es puga obtindre el component addicional a estimar de cadascuna de les partides pressupostàries susceptibles d'ésser compensades, amb el fi de poder subscriure posteriorment l'esmentat conveni.
  
Segons el contingut de la disposició transitòria tercera de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, correspon al secretari autonòmic de Turisme l'exercici de les funcions que la Llei 3/1998, de 21 de maig, i la resta de normativa vigent, atribuïx a la Presidència Executiva de l'Agència Valenciana del Turisme, fins que reglamentàriament s'establisca l'òrgan o òrgans competents per a això.
  
Per a la determinació dels indicadors mínims aplicables a les despeses corresponents a l'any 2003 s'han revisat els indicadors que han estat aplicant-se en els anys precedents, a efectes d'aconseguir l'aproximació més ajustada possible als objectius de la llei i el decret que la desenrotlla.
  
Com en exercicis anteriors, s'han tingut en compte la població de dret dels municipis i les seues disponibilitats pressupostàries i financeres en relació a l'esforç econòmic realitzat, mantenint els trams de població en el seu dia fixats, si bé s'han modificat els indicadors de dos de les partides de despesa, concretament les referents a la «Policia i seguretat ciutadana» i a les «Actuacions extraordinàries en matèria de neteja viària i del mobiliari urbà», a fi de ponderar adequadament les seues implicacions i ajustar el més possible la seua transcendència en la compensació econòmica global que finalment puga tindre lloc.
  
En virtut del que s'ha esmentat, realitzats els estudis i les previsions corresponents, resolc:
  
Primer
  
Establir els següents trams de població per nombre d'habitants:
  
- Municipis fins a 2.000 habitants
  
- Municipis entre 2.001 i 25.000 habitants.
  
- Municipis entre 25.001 i 50.000 habitants.
  
- Municipis entre 50.001 i 100.000 habitants.
  
- Municipis amb més de 100.000 habitants.
  
Segon
  
Fixar per a les despeses de l'exercici 2003 els següents indicadors mínims, a partir dels quals es puga obtindre el component addicional a estimar de les corresponents partides pressupostàries:
  
1. Per a les despeses derivades de la prestació dels servicis propis de les oficines d'informació turística, en el seu concepte postvenda, que no hagen sigut objecte d'un altre tipus de finançament per part d'algun organisme públic, es considerarà component addicional la quantitat que resulte de l'indicador de 0 euros per habitant.
  
2. Per a les despeses derivades del manteniment i conservació de recursos turístics de tipus ecològic i mediambiental, que no hagen sigut objecte d'un altre tipus de finançament per part d'algun organisme públic, els següents indicadors:
  
- Municipis fins a 2.000 habitants 0 euros per habitant.
  
- Municipis entre 2.001 i 25.000 habitants 3 euros per habitant.
  
- Municipis entre 25.001 i 50.000 habitants 4,25 euros per habitant.
  
- Municipis entre 50.001 i 100.000 habitants 5,50 euros per habitant.
  
- Municipis amb més de 100.000 habitants 6,50 euros per habitant.
  
3. Per a les despeses derivades del manteniment i conservació de recursos turístics de tipus historicartístic i cultural, que no hagen sigut objecte d'un altre tipus de finançament per part d'algun organisme públic, els següents indicadors:
  
- Municipis fins a 2.000 habitants 0 euros per habitant.
  
- Municipis entre 2.001 i 25.000 habitants 4,25 euros per habitant.
  
- Municipis entre 25.001 i 50.000 habitants 5,50 euros per habitant.
  
- Municipis entre 50.001 i 100.000 habitants 6,50 euros per habitant.
  
- Municipis amb més de 100.000 habitants 7,75 euros per habitant.
  
4. Per a les despeses de policia i seguretat ciutadana, que no hagen sigut objecte d'un altre tipus de finançament per part d'algun organisme públic, els següents indicadors:
  
- Municipis fins a 2.000 habitants 6 euros per habitant.
  
- Municipis entre 2.001 i 25.000 habitants 50 euros per habitant.
  
- Municipis entre 25.001 i 50.000 habitants 55 euros per habitant.
  
- Municipis entre 50.001 i 100.000 habitants 65 euros per habitant.
  
- Municipis amb més de 100.000 habitants 75 euros per habitant.
  
5. Per a les actuacions extraordinàries en matèria de neteja viària i del mobiliari urbà, que no hagen sigut objecte d'un altre tipus de finançament per part d'algun organisme públic i la finalitat de les quals siga clarament turística, els següents indicadors:
  
- Municipis fins a 2.000 habitants 6 euros per habitant.
  
- Municipis entre 2.001 i 25.000 habitants 50 euros per habitant.
  
- Municipis entre 25.001 i 50.000 habitants 55 euros per habitant.
  
- Municipis entre 50.001 i 100.000 habitants 65 euros per habitant.
  
- Municipis amb més de 100.000 habitants 75 euros per habitant.
  
Al dit component addicional s'aplicarà posteriorment el percentatge que determine la Llei de Pressupostos de la Generalitat Valenciana per a l'exercici 2005.
  
Tercer
  
Amb independència de la seua publicació en el Diari Oficial de la Generalitat Valenciana, cal notificar aquesta resolució a cadascun dels municipis declarats turístics de la Comunitat Valenciana.


Còpia Permalink ELI